Source: http://ec.europa.eu/civiljustice/enforce_judgement/enforce_judgement_den_sl.htm
Timestamp: 2017-05-01 03:39:58+00:00
Document Index: 7453044

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Evropska komisija - Evropska pravosodna mreža - Izvršitev sodb - Danska
Zadnja sprememba: 27-03-2009
Izvršitev sodb - Danska
Kaj pomeni izvršba v civilnih in gospodarskih zadevah? 2.
Pod katerimi pogoji se lahko opravi izvršba? 2.1.
Izvršilni ukrepi 3.1.
Katere vrste premoženja so lahko predmet izvršbe? 3.2.
Kakšna je veljavnost teh ukrepov? 4.
Ali se je možno pritožiti zoper izvršbo? 1. Kaj pomeni izvršba v civilnih in gospodarskih zadevah?
Izvršba (tvangsfuldbyrdelse) upniku omogoča izvedbo prisilnih ukrepov, s
katerimi zagotovi, da dolžnik spoštuje zahtevek, ki mu je ugodilo sodišče, ali kdo drug.
Primere izvršb obravnava sodišče za izvršbe (fogedretten) (oddelek v okviru okrožnega sodišča (byretten)) v skladu s pravili, določenimi
v Zakonu o pravosodju. Večina izvršb se nanaša na zahteve po plačilu. Lahko
pa se izvršijo tudi druge vrste zahtev, kot je zahteva, da oseba ob izteku
najemne pogodbe preneha z najemom. Zahtevo po plačilu običajno
izvrši sodišče za izvršbe, ki zarubi dolžnikovo premoženje. Rubež vključuje
zastavno pravico upnika nad zadevnim premoženjem, tako da ga lahko prisilno
proda in svojo terjatev v celoti ali deloma poplača z iztržkom od javne
prodaje. Če se izvršba nanaša na zahtevo po izpraznitvi stavbe, izvršba
vključuje prisilno izselitev, ki jo opravi sodišče za izvršbe, tudi s pomočjo
policije. Izvršiti je mogoče tudi odločbe
o skrbništvu, prebivališču otrok in osebnih stikih z otroki. V takih primerih
se izvršba lahko opravi v obliki denarnih kazni zaradi neizpolnjevanja
obveznosti in v obliki neposredne uporabe sile ob pomoči policije.
2. Pod katerimi pogoji se lahko opravi izvršba?
Izvršba se lahko opravi, če obstaja izvršilni naslov ali podlaga za izvršbo.Izvršilni naslovi so lahko naslednji:sodbe in sklepi, ki jih izdajo sodišča ali drugi organi, katerih odločbe so lahko izvršljive, zahteve po plačilu, ki jim ugodi sodišče za izvršbe, ter odločbe o stroških sodnih postopkov, ki jih sprožijo ti organi,sporazumne poravnave, sklenjene pred organi iz 1), in sporazumne poravnave, sklenjene med pogajanji o okoliščinah v primerih, povezanih z zakonsko zvezo,nekatere odločbe in sporazumi o skrbništvu staršev, prebivališču otrok in osebnih stikih z otroki,izvensodne pisne poravnave glede zapadlih dolgov, ki vsebujejo klavzulo o izvršbi,dolžniška potrdila s klavzulo o izvršbi,hipotekarne listine termenice in čeki.Izvršbo opravi sodišče za izvršbe. To pomeni, da lahko vlagatelj utemeljenega zahtevka pri sodišču za izvršbe vloži predlog za izvršbo. Predlog se običajno vloži pri sodišču, ki je pristojno na območju, kjer živi dolžnik. Na vrh strani
Sodišče za izvršbe nato opravi začetni pregled primera. Če meni, da je primer utemeljen, so udeležene stranke vabljene na sestanek, ki običajno poteka v pisarni sodišča za izvršbe. Lahko pa poteka tudi v drugih prostorih, kot je dolžnikovo prebivališče ali kraj poslovanja.Vlagatelj predloga za izvršbo se je načeloma dolžan udeležiti sestanka, če pred sodiščem ne nastopi, se predlog zavrže. Dolžnik se je lahko dolžan udeležiti sestanka; če mu je vabilo vročeno in če pred sodiščem ne nastopi, ga lahko na sodišče privede policija. Na sestanku se od dolžnika zahteva, da izvrši plačilo, da zagotovi vse finančne informacije o sebi in o svojem gospodinjstvu, ki jih lahko zahteva sodišče za izvršbe . Nezagotovitev ustreznih informacij je kazniva. Namen zaslišanja dolžnika je ugotoviti, ali ima v lasti premoženje, ki se ga lahko zarubi (nadaljnje podrobnosti so v točki 3.1 v nadaljevanju). Praviloma se sodna taksa za rubež plača ob vložitvi predloga za izvršbo. Osnovna dajatev za rubež je 300 DKK in če zahtevek presega 3 000 DKK, se zahteva še 0,5 % vrednosti ostanka. Če postopek teče zunaj sodišča ali če mora dolžnika na sodišče privesti policija, se zahteva še dodatna taksa v višini 400 DKK.
V nekaterih primerih sodišče za
izvršbe lahko odloči, da predlogu upravičenca za izvršbo ne ugodi. Če dolžnik
ugovarja izvršilnemu naslovu in če sodišče ob upoštevanju dokazov, ki se mu
lahko predložijo, presodi, da nadaljevanje izvršbe ne bi bilo priporočljivo,
mora sodišče nadaljevanje zavrniti. Na vrh strani
Sodišče za izvršbe ne more
odločati o vseh ugovorih zoper veljavnost izvršilnega naslova. Ne more na
primer odločati o ugovorih, ki zadevajo pravilnost sodb in sklepov; in lahko
zavrne obravnavanje zadeve ki jo mora zaradi področja ali narave ali zaradi
kakšnega drugega posebnega razloga,obravnavati sodišče v rednih postopkih.
Dolžnik ima med izvršbo nekaj
možnosti za vložitev protiterjatve. Protiterjatev se nato lahko pobota – če
so izpolnjeni zahtevani splošni pogoji – med izvršilnim ukrepom, če je
izvršljiva ali če jo pripozna stranka, ki je predlagala rubež, ali je
sprejeta kot utemeljena iz drugega razloga.
3.1. Katere vrste premoženja so lahko predmet izvršbe?
Načeloma se lahko zarubi karkoli, kar pripada dolžniku in ima tržno vrednost. Zarubi se lahko nepremičnine in premičnine. Premičnine niso le materialno premoženje (kot so avtomobili, ladje ali zrakoplovi), ampak tudi na primer terjatve.Je pa nekaj vrst premoženja, ki ga ni mogoče zarubiti zaradi poplačila zasebnih terjatev. Nekateri glavni primeri so: terjatve za plače, ki še niso bile plačane, terjatve za pokojnino in terjatve za druge oblike državne pomoči, ki še niso bile plačane,premoženje, ki je zajeto v kodeksu izterjave dolga, to je premoženje, ki je potrebno za ohranitev skromnega doma in življenjskega standarda za dolžnika in njegovo gospodinjstvo, neprenosljiva zapuščina in zapuščina, ki se še ni dedovala,osebna odškodnina in premoženje, pridobljeno za plačilo take odškodnine, kadar se znesek, ki se plača kot nadomestilo, ali zadevno premoženje vodita ločeno od drugega dolžnikovega premoženja.
Ko je dolžnikovo premoženje
zarubljeno, dolžnik nima več polne pravice razpolaganja z zarubljenim
premoženjem. Dolžnik ne sme razpolagati z zarubljenim premoženjem na noben
način, ki bil v škodo upnika s pravicami nad zarubljenim premoženjem. Dolžnik
na primer premoženja ne more prodati tretji osebi ali ga nanjo prenesti.
Praviloma zarubljene premičnine ostanejo v posesti dolžnika do javne dražbe,
razen če sodišče za izvršbe odloči, da je treba dolžniku odvzeti pravico do razpolaganja
s premoženjem.
Če dolžnik protipravno odtuji
zarubljeno premoženje, se mu lahko izreče kazen.
Če rubež istega premoženja
predlaga več kot en upnik, se prednost določi glede na vrstni red vlaganja
predlogov pri sodišču za izvršbe. Dolžniki so dolžni zagotoviti
tiste informacije, ki jih zahteva sodišče za izvršbe, da lahko opravi
izvršbo. Če dolžnik ne izpolni svoje obveznosti zagotoviti informacije, lahko
sodišče za izvršbe odloči, da se mu izreče do šest mesecev zaporne kazni,
dokler ne izpolni svoje obveznosti zagotoviti informacije.
3.3. Kakšna je veljavnost teh ukrepov?
Rubeža premičnin (razen
motornih vozil, registriranih plovil in zrakoplovov) na splošno po enem letu
ni več mogoče opraviti, razen če upnik s pravicami nad zarubljenim
premoženjem pri sodišču za izvršbe prej ne vloži zahteve,da se zadevno
premoženje proda na javni dražbi. Rok se računa od časa, ko je bilo
premoženje zarubljeno. Rubeža nepremičnin, motornih
vozil, registriranih plovil in zrakoplovov po desetih letih ni več mogoče
opraviti (do 1. januarja 2008 pa po 20 letih).
4. Ali se je možno pritožiti zoper izvršbo?
Praviloma je možno pritožbo
zoper odločbe, ki jih izda sodišče za izvršbe, vložiti pri višjem sodišču (landsretten). Pritožbo je treba
vložiti v štirih tednih od izdaje odločbe sodišča za izvršbe. Vendar je
pritožbe zoper odločbe o rubežu premoženja s tržno vrednostjo v višini največ
10 000 DKK mogoče vložiti samo z dovoljenjem Komisije za dovoljene
pritožbe (Procesbevillingsnævnet),
če obstajajo posebni razlogi za tako pritožbo.
Poleg tega je mogoče primere, o
katerih je odločalo sodišče za izvršbe, ponovno obravnavati, to pomeni, da
jih sodišče za izvršbe ponovno prouči. Lahko se ponovno obravnavajo, če se
stranke primera tako dogovorijo, ali če sodišče za izvršbe meni, da je
ponovno obravnavanje potrebno. Ponovno obravnavanje je lahko potrebno, če
dolžnik ali tretja oseba priskrbi dokaze, da sodba krši pravice tretje osebe,
ali če dolžnik ni bil navzoč med izvršilnim ukrepom in sedaj uveljavlja
pravila kodeksa izterjave dolga, ki jih vsebuje Zakon o pravosodju.
« Izvršitev sodb - Splošne informacije | Danska - Splošne informacije »